To mænd blev tildelt slag og spark i Skagen - 22 anholdt for vold og tyveri.

En 22-årig mand fra Frederikshavn blev natten til torsdag anholdt i Skagen, sigtet for vold mod to jævnaldrende mænd - og for tyveri fra en tredje. Den 22-årige kom, af uvisse årsager, i klammeri med to unge mænd fra Aarhus på Havnevej i Skagen. Her tildelte han de to måde slag og spark inden han sluttede sin ugerning af med at stjæle en flaske rosévin fra en tredje person, der var vidne til overfaldet. Episoden fandt sted kort før klokken 01:30, men den 22-årige fik ikke resten af natten til at gå med at drikke kølig vin. Han blev nemlig anholdt kort efter overfaldet. - Vi har en patrulje i nærheden, så vi får ham anholdt ganske kort tid efter episoden, fortæller vagtchef ved Nordjyllands Politi Mads Hessellund. Afhørt og løsladt Ved anholdelsen blev den 22-årige sigtet for vold efter den almindelige vodsparagraf og sendt i detentionen, hvor han har tilbragt natten. Efter endt afhøring torsdag morgen er han nu løsladt, men der venter stadig et retsligt efterspil for den unge frederikshavner. Vagtchefen kan torsdag morgen ikke oplyse om de to voldsofre pådrig sig skader i forbindelse med overfaldet.